Document ID: /roh_data/filtered/fineweb-2-filterrobots_roh.jsonl.gz/64057

Svizra - A Vétroz vegnan sortids 8’000 pachets per ura en var dus onns
In dals trais novs centers regiunals da pachets bajegia la Posta a Vétroz datiers da Sion. Il glindesdi è stada l’emprima badigliada. Ils dus ulteriurs centers regiunals duain vegnir a Vaz Sut ed en il Tessin a Cadenazzo.
En funcziun duai il nov center regiunal da pachets en il Vallais ir il matg dal 2020. Quel lubescha d’elavurar 8’000 pachets per ura, e custa 50 milliuns francs. Il nov center maina ensemen ils centers existents a Bex, Brig, Sierre e Sion. Collavuraturas e collavuraturs da quests quatter centers pon lavurar en il nov center.